**R O M Â N I A**

**JUDEŢUL MUREŞ**

**COMUNA BĂLA**

**-PRIMAR-**

**PROIECT DE HOTĂRÂRE**

**privind actualizarea indicatorilor tehnico-economici și a devizului general pentru obiectivul de investiții „Modernizare rețea stradală în localitățile Băla și Ercea, comuna Băla, județul Mureș”, finanțat prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

**Având în vedere:**

* Referatul de aprobare și raportul de specialitate nr. 366/30.01.2024 întocmit de secretarul general al comunei la proiectul de hotărâre inițiat de primar, prin care se propune aprobarea actualizării indicatorilor tehnico-economici și a devizului general, întocmite conform anexei 2.2.c respectiv anexa 2.1. din Ordinul MDLAP 1333/2021 pentru obiectivul de investiții „**„Modernizare rețea stradală în localitățile Băla și Ercea, comuna Băla, județul Mureș,**  precum și a cofinanțării respectiv a sumei reprezentând categoriile de cheltuieli finanțate de la bugetul local pentru realizarea obiectivului ca urmare a încheierii contractului de execuție de lucrări nr. 3218/07.12.2023
* Hotărârea consiliului local Băla nr. 38 din 19.09.2022
* Hotărârea consiliului local Băla nr. 45 din 23.11.2023
* avizul favorabil al comisiilor de specialitate din cadrul Consiliului local Băla

**Ținând cont de**

* HG nr. 907/2016 privind etapele de elaborare și conținutul cadru al documentaților tehnico-economice aferente obictivelor /proiectelor de investiții finanate din fonduri publice
* art. 44 alin.(1) și art. 45 din Legea nr. 273/2006 privind finanțele publice locale, cu modificările și completările ulterioare

**În conformitate cu prevederile:**

* Ordonanței de Urgență nr. 95/2021, pentru aprobarea programului național de investiții “Anghel Saligny”
* Ordinului Ministerului Dezvoltării, Lucrărilor publice și Administrației nr.1333/22.09.2021 privind aprobarea normelor metodologice pentru punerea în aplicare a prevederilor Ordonanței de Urgență a Guvernului nr. 95/2021, pentru aprobarea programului național de investiții “Anghel Saligny” pentru categoriile de investiții de la art. 4 alin. (1) lit. a)-d) din Ordonanța de urgență a Guvernului nr.95/2021
* Ordinului ministrului dezvoltării, lucrărilor publice și administrației nr. 1420/2022 privind aprobarea listei proiectelor de investiții și sumele alocate acestora pentru finanțarea Programului Național de Investiții Anghel Saligny, pentru categoriile de investiții prevăzute la art.4 alin (1) lit. A)-d) din Ordonanța de Urgență a Guvernului nr.95/2021 pentru județul Mureș,
* **Prevederile contractului de finanțare nr. 1131/26.04.2023 pentru Programul Național de Investiții Anghel Saligny**

**În temeiul** art. 129 (2) lit. „b” coroborat cu alin. 4 lit. „d”; art. 129 alin. 2 lit. „d” coroborat cu alin. 7 lit. „d”; art. 139 alin. (1), alin. (3) lit. „d” și art. 129 alin. (4) lit. „e”, alin (7) lit. „k”, alin(8) lit. „b” din OUG nr. 57/2019, privind codul administrativ.

**HOTĂRĂȘTE**

**Art. 1.** – Se aprobă actualizarea Anexei 1 la HCL nr. 38 din 19.09.2022 respectiv Anexa 2.2.c indicatorii tehnico-economici aferenți obiectivului de investiții „Modernizare rețea stradală în localitățile Băla și Ercea, comuna Băla, județul Mureș ”, conform anexei nr. 1 la prezenta hotărâre.

**Art. 2.** - Se aprobă actualizarea Anexei 2 la HCL nr. 38 din 19.09.2022 respectiv Anexa 2.1 Devizul general aferent obiectivului de investiții „Modernizare rețea stradală în localitățile Băla și Ercea, comuna Băla, județul Mureș”, conform anexei nr. 2 la prezenta hotărâre.

**Art. 3.** - Se aprobă finanțarea de la bugetul local al Comunei Băla a sumei de 1.351.130,33 lei inclusiv TVA reprezentând atât categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021, cât și sume din fondurile disponibilizate prin HCL nr. 45 din 23.11.2023.

**Art. 4.** – Anexele nr. 1 și 2 fac parte integrantă din prezenta hotărâre.

**Art. 5.** - Restul prevederilor Hotărârii consiliului local Băla nr. 38 din 19.09.2022 rămân neschimbate.

**Art. 6.** - Prezenta hotărâre se comunică Instituției Prefectului – Județul Mureș, primarului comunei Băla, compartimentului financiar – contabil și se aduce la cunoștința publica prin afișare la sediul primăriei precum și pe site-ul instituției.

**Art. 7.** In conformitate cu prevederile art. 200 din Ordonanta de Urgenta nr.57/2019 privind Codul Administrativ precum și art.3 alin.(1) din legea nr.554/2004 privind contenciosul administrativ, prezenta Hotărâre se înaintează prefectului judeţului Mureş pentru exercitarea controlului de legalitate.

**INIŢIATOR Viză de legalitate**

**PRIMAR Secretar general al comunei**

**Ioan HUZA Florin-Grigore Cioloca**

**ROMÂNIA**

**JUDEŢUL MUREŞ**

**COMUNA BĂLA**

**-PRIMAR-**

**Nr.370/31.01.2024**

**REFERAT DE APROBARE**

**al proiectului de hotărâre pentru actualizarea indicatorilor tehnico-economici și a devizului general pentru obiectivul de investiții „Modernizare rețea stradală în localitățile Băla și Ercea, comuna Băla, județul Mureș”, finanțat prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

La data de 26.04.2023 a fost semnat contractul de finanțare prin Programul Național de Investiții „Anghel Saligny” pentru investiția „Modernizare rețea stradală în localitățile Băla și Ercea, comuna Băla, județul Mureș”, înregistrat la MDLPA cu nr. 1131, iar la UAT Comuna Băla cu nr. 1388/08.05.2023.

Ulterior semnării contractului de finanțare, a fost încheiat contractul pentru prestarea serviciilor de proiectare și pentru serviciile de verificare tehnică a proiectului, iar la data de 26.09.2023 a fost demarată procedura de achiziție publică în vederea atriburii contractului de execuție de lucrări pentru obiectivul „Modernizare rețea stradală în localitățile Băla și Ercea, comuna Băla, județul Mureș”, fiind publicată în SICAP anunţ de participare simplificat nr. SCN1131823.

Urmare notei de informare nr. 2988/14.11.2023 înaintată de comisia de evaluare a ofertelor depuse la procedura de atribuire a contractului de achiziție publică de lucrări, prin HCL nr. 45 din 23 noiembrie 2023 s-a aprobat disponibilizarea de fonduri suplimentare necesare obiectivului de investiții „Modernizare rețea stradală în localitățile Băla și Ercea, comuna Băla, județul Mureș” finanțat prin Programul Național de Investiții „Anghel Saligny” și actualizarea anexelor aprobate prin HCL nr. 38/19.09.2022 respectiv a indicatorilor tehnico-economici și a devizului general, întocmite conform anexei 2.2.c respectiv anexa 2.1. din Ordinul MDLAP 1333/2021, după finalizarea procedurii, atribuirea și semnarea contractului de execuție de lucrări, pe baza structurii și în conformitate cu oferta declarată ca fiind câștigătoare.

La data de 07.12.2023 a fost semnat contractul de execuție de lucrări nr. 3218 pentru obiectivul **„**Modernizare rețea stradală în localitățile Băla și Ercea, comuna Băla, județul Mureș” finanțat prin Programul Național de Investiții „Anghel Saligny”.

Astfel, în conformitate cu prevederile Ordonanței de Urgență nr. 95/2021, pentru aprobarea programului național de investiții “Anghel Saligny” și a OMDLPA nr.1333/22.09.2021 privind aprobarea normelor metodologice pentru punerea în aplicare a prevederilor Ordonanței de Urgență a Guvernului nr. 95/2021, coroborat cu prevederile art. VII alin. 3 litera i) din contractul de finanțare nr. 1131/26.04.2023, s-au actualizat anexele 2.1 Deviz general și 2.2.c indicatori tehnico - economici conform contracte de achizitie publică încheiate respectiv conform contract de execuție de lucrări.

Având în vedere cele de mai sus, supunem spre aprobare următorul proiect de hotărâre.

**PRIMAR**

**Ioan HUZA**